# Kappa dels Bessons

Kappa dels Bessons (κ Gem Geminorum) és un estel binari a la constel·lació dels Bessons. Encara que no té nom propi habitual, en astronomia xinesa se l'anomena 積薪 (Jīxīn), «pila de llenya», car marca l'asterisme del mateix nom dins de la constel·lació de Jǐng.
El sistema s'hi troba a 141 anys llum del sistema solar. La component principal, Kappa Geminorum A, és una gegant groga de tipus espectral G8III i magnitud aparent +3,57. La seva temperatura efectiva és de 4.990 K i llueix amb una lluminositat 74 vegades major que la del Sol. El seu diàmetre és 11,5 vegades més gran que el diàmetre solar i la seva velocitat de rotació projectada és de 5 km/s, donant lloc a un període de rotació que pot durar fins a 115 dies. Amb una massa de 2,7 masses solars, té una edat aproximada de 500 milions d'anys.
Separada visualment 7,5 segons d'arc de l'estel primari, la seva companya estel·lar, Kappa Geminorum B, té magnitud aparent +8,2. En els últims 200 anys la separació visual entre ambdós estels amb prou feines ha variat 2,5 segons d'arc, cosa que suggereix que es tracta d'un veritable sistema binari, si bé amb un llarg període orbital que supera els 3.000 anys. Kappa Geminorum B és probablement una nana groga de tipus G4 l'activitat magnètica de la qual genera els rajos X provinents del sistema.

## Referències

* ↑ «Radial velocities, spectral types and luminosity classes of 820 stars» (en anglès). Letters of the Astrophysical Journal, 1950, pàg. 48–71. DOI: 10.1086/145318.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Henrique Schmitt «Fundamental Parameters of 87 Stars from the Navy Precision Optical Interferometer» (en anglès). Astronomical Journal, 1, 20-12-2017, pàg. 30-45. DOI: 10.3847/1538-3881/AA9D8B.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* 1 2 Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ «Homogeneous abundance analysis of FGK dwarf, subgiant, and giant stars with and without giant planets» (en anglès). Astronomy and Astrophysics, 23-07-2015. DOI: 10.1051/0004-6361/201525770.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Kappa Geminorum Arxivat 2016-03-04 a Wayback Machine. (The Bright Star Catalogue)
* ↑ «Kappa Gem -- Double or multiple star» (en anglès). SIMBAD (Centre de Dades astronòmiques d'Estrasburg). [Consulta: 14 desembre 2020].
* ↑ «AEEA (Activities of Exhibition and Education in Astronomy) 天文教育資訊網 2006 年 7 月 16 日». Arxivat de l'original el 2011-08-22. [Consulta: 14 desembre 2020].
* 1 2 «Kappa Geminorum» (en anglès). Stars. Jim Kaler. [Consulta: 14 desembre 2020].